钦定古今图书集成/理学汇编/学行典/第141卷 > 伏羲
## 钦定古今图书集成/理学汇编/学行典/第141卷 > 伏羲

按《易经系辞》：“古者包牺氏之王天下也，仰则观象于
天，俯则观法于地，观鸟兽之文与地之宜，近取诸身，
远取诸物，于是始作八卦，以通神明之德，以类万物
之情，作结绳而为网罟，以佃以渔，盖取诸离。”

按：“礼含文嘉”，伏羲“德洽上下，天应以鸟兽文章，地应
以河图洛书”，乃则象而作《易》。

按：《补史记三皇本纪》：“太皞庖牺氏，风姓代燧人氏，继
天而王，母曰华胥，履大人迹于雷泽，而生庖牺。于成
纪。蛇身人首，有圣德，造书契以代结绳之政。于是始
制嫁娶，以俪皮为礼，结网罟以教佃渔，故曰宓牺氏；
养牺牲以庖厨，故曰庖牺。有龙瑞，以龙纪官，号曰龙
师。作二十五弦之瑟。”木德王，注春令，故《易》称“帝出乎
震。”《月令》：孟春，“其帝太皞是也，都于陈，东封泰山，立一
十一年。”其后裔当春秋时，有任、宿、须句、颛臾，当风姓
之裔也。

按《白虎通》：古之时未有三纲六纪，民人但知其母，不
知其父，能覆前而不能覆后，卧之起之吁吁，饥
即求食，饱即弃馀，茹毛饮血而衣皮韦。于是伏羲仰
观象于天，俯察法于地，因夫妇，正五行，始定人道，画
八卦以治天下，天下伏而化之，故谓之伏羲也。
按《新语》：“先圣仰观天文，俯察地理，图画乾坤，以定人
道。民始开悟，知有父子之亲，君臣之义，夫妇之道，长
幼之序，于是百官立，王道乃生。”

按《拾遗记》：“礼义文物于兹始作。去巢穴之居，变茹腥
之食，立礼教以导文，造干戈以饰武，丝桑为瑟，均土
为埙，礼乐于是兴矣。”

按：《通志三皇纪》：“太皞，伏羲氏，亦曰皇雄氏，亦曰天皇。
伏，亦作虙；牺，亦作戏，亦作羲。或言象日月之明，故曰
太皞；伏制牺牛，故曰伏牺。因取牺牲以充庖厨，故号
庖牺。然去古已远，古人名号难以今义求也。伏牺者，
燧人氏之子，母曰华胥，履大人之迹于雷泽而孕，因
风而生，故为风姓。伏羲生于成纪，作都于陈，故陈为”
太昊之墟，乐曰“立基”，或云“扶来。”继天而王，为百王先。
人生之始也，与禽兽无异。知有母而不知有父，知有
爱而不知有礼，卧则呿呿，起则盱盱，饥则求食，饱则
弃馀，茹毛饮血而衣皮革。伏羲德合上下，天应以鸟
兽文章，地应以《河图》洛书。仰则观象于天，俯则观法
于地，中则观万物之宜，始作书契，以代结绳之政。始
画八卦，卦有三爻，重而为六十四，名曰连山，象法干
坤，以正君臣父子夫妇之义。始作罔罟，以佃以渔，以
赡民用。制嫁娶，以俪皮为礼，作二十五弦之瑟，服牛
乘马，冶金成器，本阳气之始而为律法，本五材之用
而定五行。因龙马负图而出于河之瑞，故官以龙纪，
而为龙师。乃命子襄为飞龙氏，造六书：一曰《象形》，二
曰《指事》，三曰《会意》，四曰《转注》，五曰《谐声》，六曰《假借》。使
天下义理，必归文字，天下文字，必由《六书》。命子英为
潜龙氏，造《甲历》，起于甲寅，日月岁时，自此而生。又命
五官，春官为青龙，夏官为赤龙，秋官为白龙，冬官为
黑龙，中官为黄龙。乃升传教之台，而以《甲历》示民。命
栗陆“为水龙氏，繁滋草木，疏导泉源，毋怠于时；命混
沌为降龙氏，驱除民害，民安则安，民危则危，毋怠于
民”；命大庭氏主屋庐，为民居处；命阴康氏主水土，为
民田里。于是共工为上相，柏皇为下相，朱襄、昊英常
居左右。朱襄即子襄，昊英即子英也。栗陆居北，赫胥
居南，昆连居西，葛天居东，阴康居下。分九《州之牧而
天下化洽》。在位百十六年。